**2.pielikums**

**Tehniskā specifikācija**

**“Pašvaldības meža platību saimnieciskā izvērtējuma un apsaimniekošanas plāna izstrāde”**

Prasības/darba uzdevums

1. **Pašvaldības mežu īpašumu (turpmāk tekstā - PMĪ) saimnieciskā un ekoloģiskā inventarizācija:** 
   1. Pārbaudīt PMĪ meža inventarizācijas stāvokli un nodrošināt visu trūkstošo PMĪ vienību meža inventarizāciju.
   2. Apkopot pieejamo dabas un rekreācijas vērtību raksturojošo informāciju par PMĪ.
   3. Apkopot informāciju par PMĪ kuros, atbilstoši VMD, Dabas aizsardzības pārvaldes vai citas kompetentas institūcijas lēmumiem un reģistriem ir noteikti saimnieciskās darbības ierobežojumi vai tādi būtu ieteicami.
   4. Precizēt plāna sastādīšanas brīdī meža aizsardzības pazīmju aktualitāti un atbilstību normatīvo aktu prasībām.
   5. Veikt PMĪ sadalījumu dabas, rekreācijas un saimnieciskajās teritorijās, aprakstot metodiku un pamatojumu, pēc kuras šāds sadalījums sagatavots.
   6. Piedāvāt pašvaldībai, atbilstoši PMĪ atrašanās vietai un teritorijas specifikai piemērotākos meža apsaimniekošanas modeļus un risinājumus kā nodrošināt teritorijas dabas, rekreāciju un citu vērtību saglabāšanu.
2. **PMĪ Saimnieciskais izvērtējums –** 
   1. Noteikt PMĪ kuros, sadalījumā pa meža nogabaliem, būtu pieļaujama vai nepieciešama kopšanas cirte, noteikt kopšanas cirsmu pieļaujamo intensitāti.
   2. Noteikt PMĪ, kuri būtu prioritāri cērtami galvenās izmantošanas cirtēs.
   3. Piedāvāt maksimāli pieļaujamo ciršanas apjomu hektāros ikgadēji.
   4. Piedāvāt modeli PMĪ ciršanas apjomu noteikšanai ikgadēji un ilgtermiņā.
   5. Noteikt, atbilstoši PMĪ atrašanās vietai un normatīvo aktu prasībām, šo cirsmu ciršanas atlikumu sakopšanas veidus.
   6. Noteikt, ņemot vērā cirsmu apjomu un faktisko situāciju dabā, meža atjaunošanai un jaunaudžu kopšanai nepieciešamos resursus un materiālus.
   7. Piedāvāt un noteikt PMĪ, kurus to atrašanās vietas vai citu apstākļu dēļ būtu lietderīgi atsavināt un kuri būtu saglabājami pašvaldības īpašumā.
3. Meža apsaimniekošanas plāna sagatavošana.
   1. Apkopojot punktos 1. un 2. norādīto informāciju vienā dokumentā – PMĪ apsaimniekošanas plāns, kas atbilst MK noteikumos Nr. 67 “Noteikumi par meža apsaimniekošanas plānu” prasībām un noteiktajai struktūrai.

**PRETENDENTA SPECIĀLISTU KVALIFIKĀCIJA:**

1. Pretendenta pieredze Meža apsaimniekošanas plāna (turpmāk tekstā – MAP )izstrādē. Izstrādāts vismaz viens MAP.
2. Pretendenta pieredze mežsaimniecisko darbu plānošanā. Veikta cirsmu, atjaunošanas, jaunaudžu kopšanas plānošana īpašumam ar platību vismaz 500 ha.
3. Piesaistīto ekspertu kvalifikācija –
   1. Eksperts ar meža inventarizācijas veicēja sertifikātu.
   2. Eksperts ar vismaz trīs gadu pieredzi mežsaimniecības darbu plānošanā.